Oʻzbekiston Respublikasi Vazirlar Mahkamasining “Birjadan tashqari valyuta bozorini yanada rivojlantirish va mustahkamlash chora-tadbirlari toʻgʻrisida” 2000-yil 29-iyundagi 245-son qaroriga oʻzgartirishlar kiritish haqida (Oʻzbekiston Respublikasi Prezidentining “Kichik biznes va xususiy tadbirkorlik subyektlari eksportini qoʻllab-quvvatlash borasidagi qoʻshimcha chora-tadbirlar toʻgʻrisida” 2013-yil 8-avgustdagi PQ–2022-son qarori)
(resolution, 2020-09-01)

Oʻzbekiston Respublikasi Prezidentining “Kichik biznes va xususiy tadbirkorlik subyektlari eksportini qoʻllab-quvvatlash borasidagi qoʻshimcha chora-tadbirlar toʻgʻrisida” 2013-yil 8-avgustdagi PQ–2022-son qarorini bajarish yuzasidan Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasining “Birjadan tashqari valyuta bozorini yanada rivojlantirish va mustahkamlash chora-tadbirlari toʻgʻrisida” 2000-yil 29-iyundagi 245-son qaroriga (Oʻzbekiston Respublikasi QT, 2000-y., 6-son, 33-modda) ilovaga muvofiq oʻzgartirishlar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S.Azimov zimmasiga yuklansin. 1. 4-band quyidagi tahrirda bayon qilinsin: “4. Belgilab qoʻyilsinki, tashqi savdo operatsiyalarini amalga oshirishda quyidagi talablar bajarilishi majburiydir: a) eksport operatsiyalari boʻyicha tushum tushishi yoki qayta olib kirish muddati: markazlashtirilgan eksportni amalga oshiruvchi “Oʻzmarkazimpeks” DATSK, “Oʻzsanoatmashimpeks” DATSK, “Markazsanoateksport” DATSK, “Oʻzinterimpeks” DATSK, “Oʻztashqitrans” DAK, Oʻzbekiston Respublikasi “Oʻrta Osiyo Trans” xalqaro avtotransport yuk tashish DAK uchun tovarlar, ishlar va xizmatlar amalda eksport qilingan kundan boshlab 90 kundan; muassislar tomonidan chet eldagi korxonalarga (savdo uylari, savdo vakolatxonalari, shuʼba korxonalar, firma doʻkonlar, dilerlik shoxobchalari va konsignatsiya omborlari), shuningdek — Oʻzbekiston Respublikasi Savdo-sanoat palatasi aʼzolari — xoʻjalik yurituvchi subyektlar tomonidan Palataning savdo-investitsiya uylari nomiga olib chiqilayotgan tovarlar amalda eksport qilingan kundan boshlab 180 kundan; belgilangan tartibda berilgan eksport kontraktini sugʻurta qilish boʻyicha polis mavjud boʻlganda oldindan toʻlamasdan, akkreditiv ochilmasdan yoki bank kafolatisiz tovarlar, ishlar va xizmatlarni xorijiy valyutaga eksport qiladigan kichik biznes va xususiy tadbirkorlik subyektlari uchun tovarlar, ishlar va xizmatlar amalda eksport qilingan kundan boshlab 180 kundan; markazlashtirilmagan eksportni amalga oshiruvchi qolgan eksport qiluvchilar uchun tovarlar, ishlar va xizmatlar amalda eksport qilingan kundan boshlab 60 kundan oshib ketmasligi kerak; b) belgilangan muddatlar oʻtgandan keyin xorijiy valyuta tushumi tushishi 30 bank kunidan koʻproqqa (kichik biznes va xususiy tadbirkorlik subyektlari uchun - 60 bank kuni) kechikishiga yoʻl qoʻygan yuridik shaxslar-rezidentlar: valyuta tushumi tushishi belgilangan muddatlardan 180 kungacha kechikkanda — tushmagan valyuta mablagʻlari summasining 10 foiziga teng miqdorda; valyuta tushumi tushishi belgilangan muddatlardan 180 kundan 365 kungacha kechikkanda — qoʻshimcha ravishda tushmagan valyuta mablagʻlari summasining 20 foiziga teng miqdorda; valyuta tushumi tushishi belgilangan muddatdan 365 kundan ortiq muddatga kechikkanda — qoʻshimcha ravishda tushmagan valyuta mablagʻlari summasining 70 foiziga teng miqdorda respublika budjeti daromadiga jarima toʻlaydilar; v) ushbu qarorda belgilangan jarima sanksiyalari qoʻllangan taqdirda tashqi savdo operatsiyalari boʻyicha toʻlov muddati oʻtkazib yuborilgan debitorlik qarzlarni undirish muddatlaridan qatʼi nazar, aynan oʻsha kontraktlar boʻyicha yuridik shaxslar — rezidentlarga takroriy sanksiyalar qoʻllanilmaydi”.